google/wiki40b huggingface dataset:
Χάτσια

Ονοματολογία

Ο ι Orionis ( σε λατινoποιημένη μορφή: Iota Orionis ) είναι ο ορισμός του συστήματος Bayer .  Οι ονομασίες των τριών συστατικών ως Iota Orionis A , B και C και των συστατικών του A - Iota Orionis σε Aa και Ab - προέρχονται από τη σύμβαση που χρησιμοποιείται από τον Washington Multiplicity Catalog (WMC) για πολλαπλά συστήματα αστέρων και εγκρίθηκε από τη Διεθνή Αστρονομική Ένωση (IAU).   Το σύστημα φέρει τα ονόματα Hatysa    ή Hatsya ,  και Nair al Saif .   
Το 2016, η IAU οργάνωσε μια ομάδα εργασίας για τα ονόματα αστέρων (WGSN)  για να καταγράψει και να τυποποιήσει τα σωστά ονόματα για τους αστέρες.  Το WGSN αποφάσισε να αποδώσει τα ονόματα των ατομικών αστεριών αντί για ολόκληρα πολλαπλά συστήματα .   Ενέκρινε το όνομα Hatysa για το συστατικό Iota Orionis Aa στις 5 Σεπτεμβρίου 2017 και τώρα περιλαμβάνεται στον κατάλογο των εγκεκριμένων από την IAU ονομάτων αστέρων.  
Στα αραβικά το σύστημα ήταν γνωστό ως Na'ir al Saif , το οποίο σημαίνει «το φωτεινό του Ξίφους».

Ιδιότητες

Ο Χάτσια κυριαρχείται από το Iota Orionis Α, του οποίου τα δύο συστατικά είναι ένας  μπλε γίγαντας φασματικού τύπου O9  και ένας αστέρας φασματικού τύπου  B0.8   ΙΙΙ / IV  περίπου 2 μεγέθη πιο αχνός.   Η σύγκρουση των αστρικών ανέμων από αυτό το ζεύγος κάνει το σύστημα ισχυρή πηγή ακτίνων Χ .  Παραδόξως, τα δύο αντικείμενα αυτού του συστήματος φαίνεται να έχουν διαφορετικές ηλικίες, με το δευτερεύον να έχει περίπου διπλάσια ηλικία από το πρωτεύων.  Σε συνδυασμό με την υψηλή εκκεντρότητα (ε = 0.764) της τροχιάς τους 29 ημερών, αυτό υποδηλώνει ότι το δυαδικό σύστημα δημιουργήθηκε μέσω σύλληψης και όχι με σχηματισμό με μεταφορά μάζας.  Αυτή η σύλληψη μπορεί να έχει συμβεί, για παράδειγμα, μέσα από μια συνάντηση μεταξύ δύο δυαδικών συστημάτων.   
Το Iota Orionis B είναι ένας γίγαντας τύπου B8 στα 11 "(περίπου 5.000 AU  ), ο οποίος έχει δειχθεί ότι είναι μεταβλητός αστέρας και πιθανόν να είναι ένα νεαρό αστρικό αντικείμενο .   Το μικρότερο Iota Orionis C είναι ένας αστέρας A0 στις 49 ".  
Το NGC 1980 περιέχει λίγους φωτεινούς αστέρες εκτός του Iota Orionis.  Μόνο δεκαοκτώ άλλοι αστέρες θεωρούνται μέλη σε μια έρευνα μέχρι το 14ο μέγεθος, οι περισσότεροι εκ των οποίων είναι γύρω στο 9ο μέγεθος, αλλά περιλαμβάνουν και αστέρες 5ου μεγέθους όπως οι HR 1886 και 1887.
Ερήμη

Τοποθεσία

Η Ερήμη είναι κτισμένη σε μέσο υψόμετρο 75 μέτρα πάνω από την επιφάνεια της θάλασσας. Συνορεύει στα νοτιοδυτικά με την Επισκοπή, στα δυτικά με το Καντού, στα βορειοανατολικά με τον Ύψωνα και στα νοτιοανατολικά με το Κολόσσι.

Ιστορία

Στο χωριό έχουν ανευρεθεί αντικείμενα της χαλκολιθικής εποχής.
Ο Λουί Ντε Μας Λατρί αναφέρει ότι η Ερήμη αποτελούσε οικισμό της Μεγάλης Κομμανταρίας κατά τη μεσαιωνική εποχή.
Προσωβράγχια

Τα Προσωβράγχια είναι η μία από τις τρεις υφομοταξίες της ομοταξίας των Γαστεροπόδων της γενικότερης συνομοταξίας των Μαλακίων.

Γενικά

Η υφομοταξία αυτή περιλαμβάνει γαστερόποδα μαλάκια που φέρουν τα αναπνευστικά τους όργανα - βράγχια - μπροστά από την καρδιά τους, εξ ου και η ονομασία τους. Τα πρoσωβράγχια καλούνται επίσης και στρεπτόνευρα, ή στρεψίνευρα, από την περιστροφή του σώματός τους που έχει ως συνέπεια το ίδιο ακριβώς με τα παραπάνω, τα βράγχια αυτών να βρίσκονται μπροστά από την καρδιά.
Τα περισσότερα προσωβράγχια είναι θαλασσόβια, με κέλυφος, το δε πόδι τους έχει "επίπωμα", ή είναι μεταπλασμένο σε νηκτικό όργανο. Θεωρούνται "γονοχωριστικά", δηλαδή το αρσενικό και το θηλυκό διαφέρουν μεταξύ τους.

Ταξινομία

Η υφομοταξία των προσωβραχίων περιλαμβάνει τέσσερις τάξεις: τα αρχαιογαστερόποδα, τα νηριτοειδή, τα μεσογαστερόποδα και τα νεογαστερόποδα.
Τζιοβάνι Πεζάρο

Πρώτα χρόνια

Η άνοδος του ήταν ταχύτατη, έγινε δουκικός σύμβουλος, μέλος στην Βενετική Γερουσία, εξυπηρέτησε την Δημοκρατία της Βενετίας σαν πρέσβης στην Αγία Έδρα και έγινε Πραίτορας στην Βασιλική του Αγίου Μάρκου. Η συμπεριφορά του δεν ήταν ωστόσο ανάλογη με τα αξιώματα του, εγκατέλειψε την φρουρά στην οποία ήταν διοικητής την ίδια στιγμή που βρισκόταν αντιμέτωπος με τον εχθρό. Τα επόμενα χρόνια κατηγορήθηκε για υπεξαίρεση και κατάχρηση εξουσίας, έκανε κατάσχεση στην περιουσία ενός αθώου πολίτη για να την πάρει ο ίδιος. Με τον θάνατο της συζύγου του Λουκίας Μπαρμπαρίγκο ο Τζιοβάνι Πεζάρο παντρεύτηκε την οικονόμο του μια γυναίκα ευτελούς καταγωγής που ο αδελφός της είχε εξοριστεί από την Βενετία για βαριά αδικήματα.
Ο Τζιοβάνι Πεζάρο σε πείσμα με όλα αυτά τα αρνητικά χαρακτηριστικά αποφάσισε να αντιδράσει δυναμικά στο θέμα του πολέμου με την Οθωμανική Αυτοκρατορία την ίδια στιγμή που ο πόλεμος φαινόταν χαμένος και η Βενετία ήταν έτοιμη να παραδώσει την Κρήτη. Με μια χειμαρρώδη ομιλία του στο Μεγάλο Συμβούλιο έπεισε την Δημοκρατία να συνεχίσει τον πόλεμο με τους Τούρκους και έδωσε 6.000 Δουκάτα από την προσωπική του περιουσία. Η στρατιωτική του συμπεριφορά του έδωσε μεγάλη φήμη με αποτέλεσμα με τον θάνατο του προκατόχου του Μπερτούτσιο Βαλιέρ (29 Μαρτίου 1658) έγινε ο δημοφιλέστερος υποψήφιος για την διαδοχή.

Δόγης της Βενετίας

Ο Τζιοβάνι Πεζάρο εξελέγη Δόγης της Βενετίας με την πρώτη ψηφοφορία (8 Απριλίου 1658) με την πρόφαση ότι ήταν νεώτερος σε ηλικία από τους υπόλοιπους υποψηφίους και υπήρχαν λιγότερες πιθανότητες να πεθάνει γρήγορα σκέψη που αποδείχτηκε εσφαλμένη. Ο Πεζάρο με την άνοδο του αρρώστησε αμέσως ενώ μισήθηκε από τον λαό της Βενετίας. Τα οικονομικά προβλήματα στην Δημοκρατία έφεραν μεγάλες δυσκολίες, το εμπόριο βρισκόταν σε κατακόρυφη πτώση και έπρεπε να φορολογήσει βαριά τους πολίτες για να συγκεντρώσει χρήματα. Ο Τζιοβάνι Πεζάρο πέθανε στις 30 Σεπτεμβρίου 1659 και τάφηκε με μια μεγαλοπρεπή πομπή.
Θοδωρής Παπαλουκάς

Καριέρα

Γεννήθηκε στη Θεσσαλονίκη. Ξεκίνησε την καριέρα του σε μικρή ηλικία στην ομάδα του Εθνικού Ελληνορώσων, συνέχισε έπειτα στους Αμπελόκηπους από το 1995-1997, ενώ από το 1997 έως το 1999 αγωνίστηκε στη Δάφνη.
Το 1999 παραχωρήθηκε στον Πανιώνιο, μέχρι το 2001, οπότε και βρέθηκε στον Ολυμπιακό με μεταγραφή από τον Πανιώνιο και συμβόλαιο 4 χρόνων.
Το 2002, έσπασε το συμβόλαιο με τον Ολυμπιακό έπειτα από άρνησή του για μείωση αποδοχών, και ακολούθησε νέο συμβόλαιο με ελευθέρας στην ΤΣΣΚΑ Μόσχας έως το καλοκαίρι του 2008 που επέστρεψε ξανά στον Ολυμπιακό.
Την περίοδο 2011-2012 αγωνίστηκε στην Μακάμπι Τελ Αβίβ. Το Δεκέμβρη 2012 υπέγραψε συμβόλαιο με τη ρωσική ΤΣΣΚΑ Μόσχας όπου και έκλεισε την καριέρα του την σεζόν 2012-2013 αποκτώντας πρωτάθλημα, κύπελο και μια συμμετοχή σε final4.
Έχει αρνηθεί επανειλημμένα προτάσεις για συμμετοχή στο NBA.

Βραβεία

Σε ατομικό επίπεδο είναι ο μοναδικός Έλληνας παίχτης που έχει κατακτήσει το βραβείο του παίχτη της χρονιάς από την Διεθνή Ομοσπονδία Καλαθοσφαίρισης (FIBA Europe) το 2006, τον σημαντικότερο τίτλο για τους Ευρωπαίους μπασκετμπολίστες. Επίσης έχει αναδειχθεί μία φορά MVP της Ευρωλίγκας το 2007, μία φορά MVP του Final Four της Ευρωλίγκας το 2006, τέσσερις φορές μέλος της All-Euroleague Team (2006, 2007, 2008, 2009), μία φορά μέλος της καλύτερης πεντάδας του Ευρωμπάσκετ το 2005, μία φορά μέλος της καλύτερης πεντάδας του Μουντομπάσκετ το 2006, αλλά και μέλος της καλύτερης δεκάδας της Ευρωλίγκας για τη δεκαετία 2000-2010 όπως και ένας από τους 50 κορυφαίους συντελεστές στην ιστορία του Ευρωπαϊκού μπάσκετ έχοντας παράλληλα και πολλές άλλες ατομικές διακρίσεις στα εγχώρια πρωταθλήματα της Ελλάδας και τις Ρωσίας. Επίσης κατέχει το δεύτερο καλύτερο ρεκόρ σε ασίστ και κλεψίματα στην ιστορία της Ευρωλίγκας. Ο Θοδωρής Παπαλουκάς θεωρείται ένας από τους κορυφαίους Έλληνες μπασκετμπολίστες όλων των εποχών.

Εθνική Ελλάδος

Ο Θοδωρής Παπαλουκάς κατέκτησε με την Εθνική Ελλάδος το Ευρωπαϊκό πρωτάθλημα το 2005 στη Σερβία.
Το 2006 αναδείχθηκε δευτεραθλητής κόσμου στο Παγκόσμιο Πρωτάθλημα Καλαθοσφαίρισης Ανδρών 2006. Η Εθνική Ελλάδος στα ημιτελικά του Μουντομπάσκετ της Ιαπωνίας έγραψε ιστορία κερδίζοντας 101-95 την «Dream Team» της Αμερικής, στον αγώνα αυτό ο Θοδωρής Παπαλουκάς πέτυχε 8 πόντους μάζεψε 5 ριμπάουντ και μοίρασε 12 ασίστ. Το 2007 κατέκτησε την τέταρτη θέση στο Ευρωπαïκό πρωτάθλημα στην Μαδρίτη, ενώ το 2008 κατέκτησε την πέμπτη θέση στους Ολυμπιακούς Αγώνες του Πεκίνου. Ύστερα από δική του απόφαση δεν αγωνίστηκε στο Ευρωπαïκό πρωταθλημα του 2009 -όπου η εθνική κατέκτησε το χάλκινο μετάλλιο- λόγω τραυματισμού που αποκόμισε από τους τελικούς για το πρωτάθλημα και μιας εξαντλητικής σεζόν με τον Ολυμπιακό.

Προσωπική ζωή

Στις 29 Σεπτεμβρίου 2012 παντρεύτηκε την γυμνάστρια Βασιλική Τσεκούρα και την 1η Οκτωβρίου 2017 το ζευγάρι απέκτησε το πρώτο του παιδί, που είναι κορίτσι.
Πλάνη των πολλών ερωτημάτων

Υπαινικτική μορφή

Μία από τις μορφές παροδηγητικού λόγου είναι αυτή στην οποία κάτι υπονοείται χωρίς να λέγεται ξεκάθαρα με την βοήθεια της ερωτηματικής διατύπωσης. Για παράδειγμα, το ερώτημα «Του αρέσει του Γιάννη να πετροβολά τα γατάκια;» δεν ισχυρίζεται ευθέως ότι ο Γιάννης όντως πετροβολά τις γάτες αλλά υπονοεί ότι υπάρχουν ενδείξεις ότι το κάνει—διαφορετικά δεν θα γινόταν η ερώτηση. Έτσι, το άτομο που κάνει την ερώτηση δεν μπορεί να κατηγορηθεί για ψευδείς δηλώσεις, ενώ ταυτόχρονα έχει κατορθώσει να «περάσει» τον υπαινιγμό του. Η πλάνη δεν βρίσκεται εντός του ερωτήματος αλλά εντός του ακροατή ο οποίος λαμβάνει ως δεδομένο ότι η ερώτηση δεν θα είχε γίνει ποτέ εάν δεν υπήρχαν αποδείξεις που να την στηρίζουν.
Για να έχει το μέγιστο δυνατό αποτέλεσμα, η ερώτηση θα πρέπει να είναι τόσο σκανδαλώδης ώστε να μην τίθεται σε μία πολιτισμένη συζήτηση. Για παράδειγμα, η ερώτηση  «Έχει ο Γιαννάκης γατάκια;» δεν σχηματίζει την εντύπωση στον νου του ακροατή ότι όντως έχει, εφόσον αυτή η γενική ερώτηση συχνά τίθεται χωρίς την πρόγνωση της απάντησης.
Κάμπο ντι Τρενς

Ιστορία

Ο χώρος κατοικήθηκε ήδη από τους προϊστορικούς χρόνους, όπως προκύπτει από τα ευρήματα στο ναό του S. Valentino a Valgenäun. Επίσης βρέθηκαν ερείπια ναού του Μίθρα των ρωμαϊκών χρόνων. Το 450 η περιοχή καταλήφθηκε από τους Βαυαρούς, οι οποίοι κατέλυσαν τη ρωμαϊκή κυριαρχία. Το 1100 πέρασε στην κυριαρχία του πρίγκιπα-επισκόπου του Μπρίξεν αφού άλλαξε πρώτα αρκετούς ιδιοκτήτες.
Το όνομα της "Τρενς" αναφέρεται πρώτη φορά το 827 ως "Torrentes", τον ενδέκατο αιώνα ως "Trents "Trentas", και "Trentes" και στα 1150 ως "Τρενς" (Trens), και κατά πάσα πιθανότητα προέρχεται από το λατινικό "Torrens" ("ρεύμα"). Το όνομα Freienfeld αναφέρεται κυρίως το 1364 ως το 1446 και σημαίνει "πλούσια".
Τον Αύγουστο του 1809 στην περιοχή βρήκαν καταφύγιο (αλλά αργότερα συνελήφθησαν) 500 Σάξωνες που είχαν πρωτύτερα υπηρετήσει στον Γαλλικό στρατό. Σε αντίποινα κάηκε το χωριό Flanes. Μετά τον Α΄ παγκόσμιο πόλεμο καταλήφθηκε από τον Ιταλικό στρατό και προσαρτήθηκε στην Ιταλία.

Αξιοθέατα

Από τα κυριότερα αξιοθέατα είναι η εκκλησία της Αγίας Μαρίας του Τρενς σε γοτθικό ρυθμό. Στον ναό υπάρχει η θαυματουργή εικόνα της Παναγίας που χρονολογείται από το 1470. Στο χωριό "Stilves" υπάρχει ο ναός του Αγίου Πέτρου, που αναφέρεται για πρώτη φορά το 827 και είναι χτισμένος σε μπαρόκ ρυθμό. Στο χωριό "Mules" ο ναός του Αγίου Όσβαλντ που χρονολογείται από το 1329 με χαρακτηριστικό τεράστιο πέτρινο πύργο για κωδωνοστάσιο.
Φηρά Θήρας

Ιστορία

Η πόλη της Θήρας (Φηρά) ιδρύθηκε στα τέλη του 18ου αιώνα, κατόπιν συμφωνίας όλων των αρχών του νησιού για την επιλογή του χώρου, όταν οι κάτοικοι άρχισαν να εγκαταλείπουν την παλιά πρωτεύουσα, το καστέλι του Σκάρου που βρισκόταν στην περιοχή του σημερινού Ημεροβιγλίου, η οποία είχε υποστεί ζημιές από σεισμούς. Η πόλη της Θήρας αποτελεί έδρα Ο.Τ.Α. από την ίδρυση του ελληνικού κράτους, πρωτεύουσα του νησιού και της ομώνυμης επαρχίας από τότε έως και την τελευταία διοικητική μεταβολή (Καλλικράτης Ν.3852/2010)

Μουσείο Προϊστορικής Θήρας

Το Μουσείο Προϊστορικής Θήρας εγκαινιάστηκε την Κυριακή 26 Μαρτίου του 2000 από τον τότε Πρόεδρο της Δημοκρατίας Κωνσταντίνο Στεφανόπουλο και περιλαμβάνει, κατά κύριο λόγο, ευρήματα από τον προϊστορικό οικισμό του Ακρωτηρίου καθώς και ευρήματα από ορυχείο των Φηρών, την Θηρασία και τα Χριστιανά.
Ανάμεσα στα εκθέματα που μπορεί να δει κανείς στο μουσείο είναι οι τοιχογραφίες των Γυναικών, των Παπύρων, των Κυανοπιθήκων και των Τετραπόδων.

Αρχαιολογικό Μουσείο Θήρας

Το Αρχαιολογικό Μουσείο Θήρας στεγάζεται σε κτίριο που χτίστηκε το 1960. Στις προθήκες του υπάρχουν εκθέματα που καλύπτουν την μακραίωνη ιστορία του νησιού, από την αρχαϊκή έως και τη ρωμαϊκή περίοδο. Πριν τον σεισμό του 1956 στεγαζόταν σε άλλο κτίριο, το οποίο είχε χτιστεί το 1902 χάρη στις προσπάθειες του Γερμανού καθηγητή Hiller von Gaertringen, ο οποίος είχε κάνει τις ανασκαφές στην Αρχαία Θήρα. Το κτίριο, όμως, αυτό καταστράφηκε από τον σεισμό του 1956.

Καθεδρικοί Ναοί

Στην πόλη της Θήρας είναι η έδρα τόσο της Ορθόδοξης, όσο και της Καθολικής Μητροπόλεως της Σαντορίνης.

Ορθόδοξος Καθεδρικός Ναός

Ο Ορθόδοξος καθεδρικός ναός είναι ναός της Υπαπαντής. Ο προσεισμικός ναός, η Παναγιά του Μπελώνια, κατέρρευσε με τον καταστροφικό σεισμό του 1956 και στην θέση του οικοδομήθηκε ο σημερινός ναός, του οποίου την εικονογράφηση επιμελήθηκε ο θηραίος ζωγράφος Χριστόφορος Ασίμης.
Επαρχία Μους

Η Επαρχία Μους (Τουρκικά: Muş ili) είναι μια επαρχία στην ανατολική Τουρκία. Έχει έκταση 8.196 τ.χλμ. στην και έχει πληθυσμό 406.886 κατοίκων σύμφωνα με την εκτίμηση του 2010, μειωμένος από τους 453.654 κατοίκους το 2000. Πρωτεύουσα της επαρχίας είναι η πόλη Μους. Μια άλλη πόλη στην επαρχία, το Μαλαζγκίρτ (Μανζικέρτ), είναι γνωστό για την Μάχη του Μανζικέρτ του 1071. Η πλειοψηφία του πληθυσμού της επαρχίας είναι Κούρδοι.

Οικονομία

Ιστορικά, το Μους ήταν γνωστή για την παραγωγή σιταριού. Η επαρχία επίσης καλλιεργούσε ριζάρι, και οι ντόπιοι το διατηρούσαν χρησιμοποιώντας το για βαφή.Η περιοχή είχε επίσης ορυχεία αλατιού. Το 1920, η περιοχή είχε τόσο αλάτι που ειπώθηκε ότι είχε αρκετό για να τροφοδοτήσει την Ευρώπη και την Ασία.
No Sleep 'til Hammersmith

Τραγούδια

1. Ace of Spades (Kilmister, Clarke, Taylor) - 3:01

2. Stay Clean (Kilmister, Clarke, Taylor) - 2:50

3. Metropolis (Kilmister, Clarke, Taylor) - 3:31

4. The Hammer (Kilmister, Clarke, Taylor) - 3:05

5. Iron Horse / Born to Lose (Taylor, Brown, Lawrence) - 3:58

6. No Class (Kilmister, Clarke, Taylor) - 2:34

7. Overkill (Kilmister, Clarke, Taylor) - 5:13

8. (We Are) The Road Crew (Kilmister, Clarke, Taylor) - 3:31

9. Capricorn (Kilmister, Clarke, Taylor) - 4:40

10. Bomber (Kilmister, Clarke, Taylor) - 3:24

11. Motörhead (Kilmister) - 4:47

Βραβεία

No Sleep 'til Hammersmith (άλμπουμ)
Ηνωμένο Βασίλειο (BPI Certification): Χρυσός
Μαρλέν Αγγελίδου

Βιογραφικά στοιχεία

Γεννήθηκε στην Αθήνα ως Μαρία Ελένη Μανταλένα. Εργάστηκε στο μουσικό θέατρο του Λονδίνου. Το 1998, αναδείχθηκε δεύτερη με τον Άλεξ Παναγή στους προκριματικούς για την επιλογή του τραγουδιού που εκπροσώπησε την Κύπρο στον Διαγωνισμό Τραγουδιού Eurovision με το τραγούδι Φτερουγίσματα. Το 1999, στα προκριματικά της κυπριακής συμμετοχής για τον επόμενο  Διαγωνισμό Τραγουδιού Eurovision, κατάφερε να προκριθεί και να εκπροσωπήσει την Κύπρο στον εν λόγω διαγωνισμό, με το τραγούδι "Θα' ναι έρωτας" σε σύνθεση Γ. Κάλλη. Η κυπριακή συμμετοχή δεν κατάφερε να εξασφαλίσει καλή βαθμολογία, με αποτέλεσμα να φτάσει μόνο στην προτελευταία θέση.
Το 2003, έλαβε μέρος στο ελληνικό διαγωνισμό ταλέντων Pop Stars, όπου κέρδισε την εκτίμηση των κριτών και αποτέλεσε ένα από τα πέντε μέλη του γυναικείου συγκροτήματος Hi-5. To συγκρότημα εξασφάλισε γρήγορα αναγνωρισιμότητα και τον ίδιο χρόνο κυκλοφόρησε το ομότιτλο ψηφιακό μουσικό δίσκο, το οποίο σύντομα έγινε χρυσό στην Ελλάδα. Τα πιο γνωστά τραγούδια του συγκροτήματος, ήταν "Ξέρω τι ζητάω", "Το τυχερό αστέρι" και "Γεννήθηκα ξανά". Το 2005, τα μέλη του συγκροτήματος αποφάσισαν να λύσουν την συνεργασία τους και ακολούθησαν διαφορετικές διαδρομές. Το ίδιο έτος, η Μαρλέν εντάχθηκε στο νεοιδρυθέν συγκρότημα Dickens' Zoo, ενώ την περίοδο 2005 με 2006, συμμετείχε στην παραγωγή του δίσκου του Γιώργου Τσαλίκη, "Πυρετός το Σαββατόβραδο".
Γεώργιος Φιλιππόπουλος

Βιογραφία

Ο Γεώργιος Παραθυράς του Φιλίππου γεννήθηκε στα τέλη του 18ου αιώνα στη Φούρκα Κασσάνδρας της Χαλκιδικής. Με την έναρξη της επανάστασης στρατολογήθηκε στα σώματα της Χαλκιδικής. Συμμετείχε στην Ελληνική Επανάσταση του 1821 και στις πολεμικές επιχειρήσεις της Μακεδονίας. Μετά την αποτυχία της επανάστασης στη Βόρεια Ελλάδα, συνέχισε τον αγώνα στη Νότιο Ελλάδα. Το 1824 μετέβη στα Ψαρά και συμμετείχε στη Μακεδονική φρουρά της νήσου, που δεν απέτρεψε όμως την Καταστροφή των Ψαρών. Αφού διασώθηκε από τα Ψαρά, μετέβη στη Νότια Ελλάδα, όπου κατά το 1825 υπηρετούσε στο σώμα του Μανώλη Ολύμπιου υπό τις γενικές οδηγίες του Χατζηχρήστου. Συνελήφθη μετά από μάχη, από τους Οθωμανούς και φυλακίστηκε για μεγάλο χρονικό διάστημα. Μετά την αποφυλάκισή του, επέστρεψε στο ελεύθερο Ελληνικό κράτος και κατατάχθηκε στην Οροφυλακή, σώμα επιφορτισμένο με τη φύλαξη των συνόρων. Αποστρατεύτηκε το 1845 με το βαθμό του λοχία. Εγκαταστάθηκε στη Ναυπακτία.
BBC Sessions (άλμπουμ των Led Zeppelin)

Τραγούδια

CD 1

1. You Shook Me (Dixon, Lenoir) - 5:14

2. I Can't Quit You Baby (Dixon) - 4:22

3. Communication Breakdown (Page, Jones, Bohnam) - 3:12

4. Dazed and Confused (Page) - 6:39

5. The Girl I Love She Got Long Black Wavy Hair (Page, Plant, Jones, Bohnam, Estes) - 3:00

6. What Is And What Should Never Be (Page, Plant) - 4:20

7. Communication Breakdown (Page, Jones, Bohnam) - 2:40

8. Travelling Riverside Blues (Page, Plant, Johnson) - 5:12

9. Whole Lotta Love (Page, Plant, Jones, Bonham, Dixon) - 6:09

10. Somethin' Else (Cochran, Sheeley) - 2:06

11. Communication Breakdown (Page, Jones, Bohnam) - 3:05

12. I Can't Quit You Baby (Dixon) - 6:21

13. You Shook Me (Dixon, Lenoir) - 10:19

14. How Many More Times (Page, Jones, Bohnam) - 11:51
CD 2

1. Immigrant Song (Page, Plant) - 3:20

2. Heartbreaker (Page, Plant, Jones, Bonham) - 5:16

3. Since I've Been Loving You (Page, Plant, Jones) - 6:56

4. Black Dog (Page, Plant, Jones) - 5:17

5. Dazed and Confused (Page) - 18:36

6. Stairway to Heaven (Page, Plant) - 8:49

7. Going to California (Page, Plant) - 3:54

8. That's the Way (Page, Plant) - 5:43

9. Whole Lotta Love"/"Boogie Chillun'"/"Fixin' to Die"/"That's Alright Mama"/"A Mess of Blues (Bonham, Jones, Page, Plant, Hooker, White, Crudup, Pomus, Shuman) - 13:45
 10. Thank You (Page, Plant) - 6:37

Βραβεία

BBC Sessions (άλμπουμ)
Ηνωμένες Πολιτείες (RIAA Certification): 2 φορές πλατινένιος
Ηνωμένο Βασίλειο (BPI Certification): Ασημένιος

Μέλη των Led Zeppelin

Στις ηχογραφήσεις του "BBC Sessions" συμμετείχαν οι εξής μουσικοί:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Β΄ κατηγορία πετοσφαίρισης ανδρών Κύπρου 2010-11

Σύστημα διεξαγωγής

Στο πρωτάθλημα της Β΄ κατηγορίας 2010-11 συμμετείχαν 5 ομάδες. Το πρωτάθλημα διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Ακολούθως οι πρώτες τέσσερις ομάδες έδωσαν αγώνες play off για την ανάδειξη του πρωταθλητή, σύμφωνα με τη σειρά κατάταξης της πρώτης φάσης. Στην ημιτελική φάση των play off οι ομάδες αναμετριόνταν ως εξής: 1η-4η και 2η-3η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 3 νίκες. Η πρωταθλήτρια ομάδα προβιβαζόταν στην Α΄ κατηγορία.  Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης η προκήρυξη προέβλεπε ένα μονό αγώνα στην έδρα της ομάδας που είχε τερματίσει πιο ψηλά στην Α΄ φάση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.
Στο πρωτάθλημα συμμετείχε εκτός συναγωνισμού η Εθνική Ενόπλων Κύπρου.

Σύστημα βαθμολόγησης

Κάθε νίκης βαθμολογείτο με 2 βαθμούς και κάθε ήττα με 1 βαθμό.

Αλλαγές σε σχέση με την περίοδο 2009-10

Στο πρωτάθλημα της περιόδου 2010-11 δεν συμμετείχε η πρωταθλήτρια της Β΄ κατηγορίας 2009-10, Ολυμπιάδα Νεάπολης, η οποία είχε προβιβαστεί στην Α΄ κατηγορία 2010-11. Επίσης, δεν συμμετείχε ο Προμηθέας Ανθούπολης ο οποίος αποχώρησε.
Στο πρωτάθλημα συμμετείχε η Ένωσις Νέων Παραλιμνίου η οποία είχε υποβιβαστεί από την Α΄ κατηγορία 2009-10.

Τρίτη θέση

Για την κατάκτηση της τρίτης θέσης θα αναμετριόνταν η Ένωσις Νέων Παραλιμνίου και ο Φοίνικας Πύλας. Ο Φοίνικας δεν παρουσιάστηκε στον αγώνα και έτσι την τρίτη θέση κατέλαβε η Ένωση Νέων Παραλιμνίου.
Προσήλιο Ιωαννίνων

Ιστορικά στοιχεία

Το χωριό μετονομάστηκε σε Χαλάσματα το 1927 και σε Προσήλιο το 1928. Η παλιά του ονομασία, σλαβικής προελεύσεως, είναι Δοβίσδιανα. Οι κάτοικοί του δεν ανήκουν στη βλάχικη φυλή και παρόλο που οι εμπορικές τους σχέσεις είναι κυρίως με βλάχους ελάχιστοι γνωρίζουν και μιλούν τη βλάχικη γλώσσα. Ασχολούνται με τη γεωργοκτηνοτροφία ενώ το χωριό έβγαλε και αρκετούς μαστόρους.

Πολιτιστικές Δραστηριότητες

Από το 1977 έχει ιδρυθεί ο "Σύλλογος Προσηλιωτών Ιωαννίνων η Αγία Παρασκευή" www.prosilio.
Πολύβιος Μιχαηλίδης

Βιογραφικό

Ο Πολύβιος Μιχαηλίδης γεννήθηκε το 1907  στη Λευκωσία. Φοίτησε στο Παγκύπριο Γυμνάσιο Λευκωσίας και  σπούδασε στη σχολή Αρχιτεκτόνων Μηχανικών του Εθνικού Μετσόβιου Πολυτεχνείου. Αποφοίτησε από αυτό το 1930 μαζί με τους Σταματιάδη Θουκυδίδη, Ορέστη Μάλτο και Θουκυδίδη Βαλεντή. Ο τελευταίος μάλιστα υπήρξε και συνεργάτης του.  Το 1931 εγκαταστάθηκε στο Παρίσι, όπου εκεί δούλεψε για τον Le Corbusier. Το 1935 εγκαταστάθηκε μόνιμα στην Κύπρο και μαζί με τον αδερφό του Γιώργο Μιχαηλίδη (Πολιτικός Μηχανικός) ίδρυσαν το τεχνικό γραφείο Μιχαηλίδης Bros . Απεβίωσε το 1960 . O Πόλυς Μιχαηλίδης είχε έναν πολύ σημαντικό ρόλο στην εισαγωγή του Μοντερνισμού στην Ελλάδα και στην Κύπρο.Κάποια έργα του είναι το Γενικό Νοσοκομείο Λευκωσίας (1936-1938), το Σανατόριο στην Κυπερούντα (1935-1939), η πολυκατοικία της οδού Στουρνάρη και το Federal Palace Hotel στο Λάγος της Νιγηρίας.

Πολυκατοικία Μιχαηλίδη, Ζαΐμη και Στουρνάρη, Αθήνα, 1933-1934.

Έργο του Π.Μιχαηλίδη και του συνεργάτη του Θ.Βαλεντή. Η πολυκατοικία ανήκει στα έργα του ριζοσπαστικού μοντερνισμού στη μεσοπολεμική Αθήνα. Πρόκειται για εξαώροφο κτίσμα που αποτελείται από το ισόγειο, τέσσερις ορόφους και εσοχή. Υπάρχουν δύο διαμερίσματα ανά τυπικό όροφο. Ο τελευταίος όροφος και το δώμα έχουν διαμερίσματα διπλού ύψους. Παρατηρείται ότι η οργάνωση των κατόψεων και η διάρθρωση των όψεων είναι χαρακτηριστικό γνώρισμα του Μοντέρνου Κινήματος. Χρησιμοποιήθηκαν τα εξής υλικά για τις όψεις: τσιμεντοκονία αρτιφισιέλ, στα κιγκλιδώματα μεταλλικό πλέγμα και στα κουφώματα ξύλο. Η όψη στην οδό Ζαΐμη είναι αρκετά λιτή με επιμήκεις συνεχείς ζώνες παραθύρων και εξώστες, ενώ η όψη στην οδό Στουρνάρη είναι πιο πλούσια με επιμήκεις εξώστες και εξωστόθυρες.

Federal Palace Hotel,Λάγος ,Νιγηρία, 1955-1959.

Σκοπός της κατασκευής της ξενοδοχειακής αυτής μονάδας ήταν η εξυπηρέτηση της Κυβερνήσεως και του κοινού στις γιορτές της Ανεξαρτησίας. Αξιοσημείωτο είναι ότι λόγω της ανάγκης για τη γρήγορη κατασκευή του, το κτίριο ήταν έτοιμο μέσα σε 18 μήνες. Το ξενοδοχείο ήταν έργο της Οικοδομικής εταιρείας ‘Guinea Construction Co. Ltd’  του Λάγους, του οργανισμού Leventis Ltd.  και των αδερφών Μιχαηλίδη.
Αποτελείται από το ισόγειο και επτά ορόφους. Στο ισόγειο βρίσκονται τα εστιατόρια , τα οποία έχουν θέα τους κήπους και τη θάλασσα, και όλοι οι υπηρεσιακοί χώροι. Στον πρώτο όροφο βρίσκεται η υποδοχή, το χολ , τα εστιατόρια ,τα  σαλόνια, τα μπαρ, τα καταστήματα και η αίθουσα χορού, η οποία χρησιμεύει για τον εορτασμό της γιορτής της Ανεξαρτησίας. Χαρακτηριστικό του πρώτου ορόφου είναι η ευρυχωρία και η άνετη κυκλοφορία του. Στο κέντρο του πρώτου ορόφου υπάρχει το μαγειρείο που εξυπηρετεί και τροφοδοτεί τους υπόλοιπους χώρους. Οι πέντε υπόλοιποι όροφοι έχουν 160 υπνοδωμάτια και βοηθητικούς χώρους.
Ζυγός ψυχοστασίας (Εθνικό Αρχαιολογικό Μουσείο αρ. Π82)

Περιγραφή

Αποτελείται από χρυσά ελάσματα, τα οποία σχηματίζουν ζυγαριά. Στο κέντρο της ράβδου είναι προσαρμοσμένη θηλιά. Δεξιά και αριστερά της ράβδου είναι αναρτημένοι δύο δίσκοι. Οι δίσκοι είναι στολισμένοι με έκτυπη κρητική μέλισσα ή πεταλούδα (ψυχή). Τα φτερά είναι διακοσμημένα με στρογγυλές χάντρες.

Ερμηνεία και ιστορική τοποθέτηση

Πρόκειται για νεκρικό ζυγό «ψυχοστασίας», δηλαδή σύμβολο του ζυγίσματος της ψυχής μετά τον θάνατο. Κατασκευάστηκε τον 16ο αιώνα π.Χ.